EKG vragie | Health24
Posted by: Lu-lu | 2006/11/07
Dokter, ek's 'n 36 jr vrou. Ek is redelik gesond, rook nie, ens....Ek't 'n baie slegte familie geskiedenis van hartaanvalle. Omdat ek al pyn in my bors en al die gepaardgaande simptome van angina ervaar het, is daar al by 3 geleenthede 'n EKG van my hart geneem. Die dr is te vrede met die ondersoek en kon niks vind wat tans problematies is nie. Wat egter vir my vreemd was is dat in al 3 EKG's my QRS kompleks "onderstebo" was. Is dit iets wat normaalweg kan voorkom, of waardeur word dit veroorsaak?
Dit is nie duidelik of jy by jou famielidokter was, of by 'n kardioloog nie. Met jou geskiedenis en jou borspyn simptome, behoort jy wel deur 'n kardioloog ondersoek te word. 'n "Onderstebo" QRS in alle EKG's is beslis nie 'n algemene bevinding nie, en jy behoort dus 'n spesialis se opinie hiervan te kry. Dit mag verklaar word deur jou anatomie, maar weereens, is dit 'n opinie wat spesialis kennis nodig het.